Merkezê Îrtîbat û Çapemenî yê HPG’yî bi eşkerayîyêk Çelê û Xakurkê de 4 gerîlayê ke  şehîd bîyî hayîdarîyê nasnameyanê înan eşkera kerdî û nê pare kerdî:
‘‘Ma çalakîya xo ya 4’ê Êlule de dabi eşnawitene ke hêzanê ma 2’ê Êlule Qilê Xeregolî yê Çelê ya Colemêrgî de çalakîyêk virate û 13 îşxalkarî ameyî kiştene. Çalakîye ra dima herême de bombardûman heta 8 menge dewam kerd û mabênê hêzanê ma û artêşa Tirkî de pêkewtişî vejîyayî. Nê operasyon û pêkewtişan de 3’ê Êlule de hemrayê ma Rênas Tolhildan û 6’ê menge de  hemrayê ma Xeyrî Herekol bi şerkerdişê qehremankîyî tewrê kerwanê şehîdan bîyî. 8’ê Êlule de mintiqaya Şelalê  de vera yewîyanê operasyonî çalakîyêk ameye viraştene leşkerêk ame kiştene yew zî birîndar bi. Nasnameyê gerîlayanê ke şehîd bîyî wina yê:
Nameyê Qodî: Rênas Tolhildan
Name Peyname: Baver Kavak
Cayê Bîyayîşî: Mêrdîn
Maye-Pî: Husnugule - Mehmet Şerîf
Tarîx û Cayê Şehadetî: 3’ê Êlule 2019 / Çelê
Nameyê Qodî: Xeyrî Herekol
Name Peyname: Salih Îsmaîl Îbrahîm
Cayê Bîyayîşî: Şam
			Maye-Pî:  Menal - Îsmaîl
Tarîx û Cayê Şehadetî: 6’ê Êlule 2019 / Çelê
Reyna ma eşkerayîya xo ya 5’ê Êlule de dabi eşnawitene ke 3’ê Êlule de Wareyê Pawitişî yê Medya ra herêma Xakurkê de vera helîkopterêk yo ke waştêne Dola Şêxzade bikewo çalakîyêk ameye viraştene, helîkopter ame derbkerdene. Badê çalakîye 4’ê Êlule de bobmardûman de di embazê şehîd bîyî. Embazê ma yê ke şehîd bîyî nameyê înan wina yê:
Nameyê Qodî: Adil Întîkam
Name Peyname: Kanîwar Îbrahîm
Cayê Bîyayîşî: Hesekê
Maye-Pî: Atiya - Ahmet
Tarîx û Cayê Şehadetî: 4’ê Êlule  2019 /Xakurkê
Nameyê Qodî: Serhat Xwîn
Name Peyname: Sedat Yalçinkaya
Cayê Bîyayîşî: Mûş
Maye-Pî: Saadet - Îbrahîm
Tarîx û Cayê Şehadetî: 4’ê Êlule  2019 /Xakurkê
Şexsê keyeyanê nê şehîdanê ma yê ercayeyan de ma heme şarê Kurdistanî yê welatperwerî rê serweşîye wazenê, ma sond wanenê ke ma do beyraqa xoverdayîşî ya ke şehîdanê ma ma rê verdaya bi azadîye tacîdar bikerê.”
